
Ministru kabineta rīkojums Nr. 203
Rīgā 2023. gada 12. aprīlī (prot. Nr. 19 6. §)
Grozījumi Ministru kabineta 2015. gada 3. septembra rīkojumā Nr. 487 "Par valstij piekrītošo nekustamo īpašumu Valtera prospektā 54, Jūrmalā, nodošanu Jūrmalas pilsētas pašvaldības īpašumā"
· Izdarīt Ministru kabineta 2015. gada 3. septembra rīkojumā Nr. 487 "Par valstij piekrītošo nekustamo īpašumu Valtera prospektā 54, Jūrmalā, nodošanu Jūrmalas pilsētas pašvaldības īpašumā" (Latvijas Vēstnesis, 2015, 173. nr.) šādus grozījumus:
· 1. Izteikt 2.1. apakšpunktu šādā redakcijā:
· "2.1. atbilstoši Pašvaldību likuma 4. panta pirmās daļas 5., 6. un 7. punktam izmantot pašvaldības autonomās funkcijas īstenošanai (kultūras attīstība, tradicionālo kultūras vērtību saglabāšana un tautas jaunrades attīstība, iedzīvotāju veselīga dzīvesveida veicināšana, kā arī sporta attīstības veicināšana);".
· 2. Izteikt 2.2.2. apakšpunktu šādā redakcijā:
· "2.2.2. tajos līdz 2029. gada 31. decembrim nav izveidots sabiedriskais centrs."
· 3. Izteikt 4. punktu šādā redakcijā:
· "4. Šā rīkojuma 3.2. apakšpunktā  minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu."

